# Beowulf

### Wikipedia

  Tietotekniikassa Beowulf viittaa Beowulf-klusteriin.

Beowulfin ensimmäinen sivu vanhassa käsikirjoituksessa

Beowulf on muinaisenglanniksi kirjoitettu anglosaksinen eeppinen sankariruno, jonka vanhimpien osien uskotaan olevan 700-luvulta. Runo sisältää 3182 riviä. Sillä ei ole alkuperäistä nimeä, mutta se on tunnettu nimellä Beowulf päähenkilönsä mukaan 1800-luvun alkupuolelta lähtien.

## [muokkaa] Taustaa

Beowulf ei ole vanhin olemassa oleva englanninkielinen runo. Cædmonin luomishymni on vanhempi, mutta Beowulf edustaa kymmenesosaa kirjoitetusta anglosaksisesta tekstistä. Beowulfin ainut olemassa oleva alkuperäisteksti on keskiaikainen kirjakopio Cotton Vitellius A.xv, joka tunnetaan myös nimellä Nowell Codex. Sen on kirjoitettu vuoden 1000 seutuvilla. Alkuperäistekstiä säilytetään nykyisin British Museumissa. Sir Robert Cottonin omistama teksti vaurioitui pahasti tulipalossa 1731, ennen hänen kokoelmansa lahjoittamista 1757 British Museumille. Kirjoitusta ei tutkittu juurikaan, ennen kuin islantilainen Grímur Jónsson Thorkelin teki siitä kaksi kopiota vuonna 1787 ja 1789. Hän julkaisi runon latinaksi 1815. Runo käännettiin tanskaksi 1820 ja viimein englanniksi 1837. Thorkelinin kopioissa on säilynyt 2000 merkkiä, jotka ovat tuhoutuneet näkymättömiin alkuperäisestä tekstistä.

Runon tapahtuma-aika on arvioitu vuosien 515 ja tekstin kirjoittamisen välille. Kuningas Hygelacin kuolinajaksi on arvioitu 515–530 ja viimeisin anglien Englannin valloituksen tapahtuneet 570. Ensimmäiset arviot tapahtuma-ajaksi ovat anglosaksien kulttuurin kukoistuksen aika kuningas Aldfrithin (k. 705) aikana 600-luvun lopulla tai 700-luvun alussa. Viimeisimmat tutkimukset ovat ehdottaneet vuosia 640–650 kuningas Pendan aikana. Arviot myöhäisemmistä ajankohdista perustuvat Englannin tanskalaisvalloituksiin vuodesta 835 1000-luvulle.

Jopa alkuperäisen tekstin kopioiminen ja ymmärtäminen on hankalaa sen huonon kunnon ja keskiaikaisesta kirjoituksesta puuttuvien välimerkkien vuoksi. Runoa ei voi kääntää suoraan nykykielille runomitan ja runollisen kielen vuoksi. (esimerkkinä sana "hronráde" – "valastie" ~ meri). Beowulfista on tehty useita käännöksiä nykyenglannille, jokainen käännös kuitenkin eroaa merkittävästi alkuperäistekstistä.

## [muokkaa] Tarina

Beowulfin tapahtumat sijoittuvat Skandinaviaan (Scede-landum). Kuningas Hroðgar on rakentanut palatsin, mutta Grendel-hirviö tai demoni ryöstää sen öisin tappaen ihmisiä. Grendel on suurikokoinen, ihmishahmoinen ja sillä on pimeässä hohtavat silmät. Se on eräänlainen peikko, joka elää suolla.

Nuori soturi Beowulf kohtaa hirviön ja voittaa sen paljain käsin. Juhliminen on kuitenkin ennenaikaista Grendelin äidin saapuessa kostamaan poikansa puolesta. Beowulf seuraa hirviötä veden alle, ja surmaa hirviöt luolasta löytämällään miekalla.

Viidenkymmenen vuoden kuluttua Beowulf on itse kuningas, kun lohikäärme hyökkää hänen valtakuntaansa. Vanha Beowulf lähtee miesjoukon johdossa tappamaan lohikäärmettä.

## [muokkaa] Beowulf ja Tolkien

J.R.R. Tolkienin tuotannossa on vaikutteita Beowulfin tarinasta. Toimiessaan Oxfordin yliopiston professorina hän kirjoitti esseen Beowulf: The Monsters and the Critics ja käänsi runon proosana nykykielelle.

## [muokkaa] Suomennos

Beowulf julkaistiin kokonaan suomeksi vuonna 1999. Teoksen ovat suomentaneet Osmo Pekonen ja Clive Tolley. Teos on valitettavasti loppuunmyyty, mutta löytyy kirjastoista.

(suom.) Osmo Pekonen ja Clive Tolley (1999): Beowulf, Werner Söderström osakeyhtiö. ISBN 951-0-22432-4

## [muokkaa] Aiheesta muualla

- Beowulf on Steorarume
- Beowulf, alkuperäisteksti Harrisonin ja Sharpin kopiona
- Beowulf, nykyenglanniksi, Gummeren käännös
- Beowulfin ensimmäinen runo suomeksi

Haettu osoitteesta http://fi.wikipedia.org../../../b/e/o/Beowulf.html

Luokka: Runot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Беларуская
- Български
- Česky
- Dansk
- Deutsch
- Eesti
- Ελληνικά
- English
- Español
- Esperanto
- Français
- Frysk
- Galego
- Ido
- Italiano
- עברית
- Lietuvių
- Nederlands
- 日本語
- Norsk (bokmål)
- Polski
- Português
- Română
- Русский
- Српски / Srpski
- Srpskohrvatski / Српскохрватски
- Svenska
- 中文